VINAY akked DARBELNET, tarrayt tamezwarut i nsemres d awalen ireṭṭalen seg tutlayin nniḍen am tefransist akked taɛrabt, acku yella lexaṣaṣ deg umawal. Tarrayt tis snat i nsemres d arwas anda neɛreḍ nerra-d tifyar akken llant bla ma ybeddel unamek n tefyirt n tutlayt taɣbalut. Tarrayt tis kraḍ i nsemres d tasuqilt tuskilt i yettaken inzi ɣer urwas, meḥsub d asuqel n wawal s wawal, maca ur nezmir ara ad nseddu tasuqilt seg tazwara ama d taggara s tarrayt-agi, acku ad naf neffeɣ i unamek n uḍris aɣbalu. Tarrayt tis ikuẓ i nsemres d ankaz yerza abeddel n uḥric i d-yettewabedren deg tutlayt taɣbalut s uḥric nniḍen, maca anamek ur yettbeddil ara. Tarrayt tis smus i nsemres d awelleɣ d abeddel n yinnaw s yinnaw wayeḍ meḥsub mayela amaru deg uḍris-is ysemres talɣa tibawt, nekkni mi ara t-id-nesuqel ad nsemres awalen d usriden . Tarrayt tis sdis i nsemres d tagdazalt, meḥsub amsuqel ad yeɛreḍ ad ysemres awalen neɣ tinfaliyin ara yeqablen ayen i d-yettewabedren deg uḍris anaṣli.